'n Tyd vir vasberadenheid | Maroela Media
'n Tyd vir vasberadenheid
Die een kenmerk wat die meeste geweldsmisdadigers en bendelede in gemeen het, is dat hulle in huise grootgeword het waar daar nie 'n sterk, manlike rolmodel was nie. 'n Tyd vir vasberadenheid deur Randy Alcorn is die inspirerende verhaal van alledaagse helde – polisiebeamptes Adam Mitchell, Nathan Hayes, Shane Fuller en David Thomson – verbonde aan die Dougherty-distrik se Sheriffdepartement. Sterk manne wat daagliks met bendelede en geweldsmisdadigers te doen kry, maar tuis die moeilikste werk op aarde doen – pa-wees.
Wanneer 'n tragedie hulle tref, begin hierdie mans worstel met hul hoop, hul vrese, hul geloof en hul vaderskap. Kan 'n nuutgevonde dringendheid hierdie pa's help om nader aan God te kom en ook nader aan hulle kinders? 'n Tyd vir vasberadenheid is 'n boek wat 'n langdurige impak op gesinne sal hê.
Randy Alcorn is die stigter en direkteur van Eternal Perspective Ministries. Hy is die topverkoper-outeur van 27 boeke. Heaven is onder andere een van 14 nie-fiksie boeke wat al uit sy pen verskyn het. Hy en sy vrou, Nanci, is die ouers van twee getroude dogters. Hulle is ook trotse grootouers.